Papkuil

Papkuil (Typha capensis) is 'n plant wat tot 2 m hoog word en hoort tot die familie Typhaceae. Die plant het lang vlesige blare en daar groei are aan die stingels se punte. Geel manlike blomme kom voor op die boonste gedeelte van die bloeias en fluweelagtige, bruin vroulike blomme onder die geel blomme. Die manlike blomme val af na bestuiwing. 

 Habitat 
Die plant kom voor in waterweë, riviermondingstrande en soutmoerasse. Die blare word tradisioneel gebruik om matte en mandjies te weef. Dit word ook gebruik om dakke mee te dek.

 Verspreiding 
Die spesie is inheems in Angola, Botswana, Burundi, Demokratiese Republiek die Kongo, Eswatini, Lesotho, Malawi, Mosambiek, Namibië, Rwanda, Suid-Afrika, Tanzanië, Uganda, Zambië en Zimbabwe.

 Bronnelys 
 Gids tot die Kusgebiede van Suid-Afrika. Jacana Media. 2007. 
 REDLIST Sanbi
 Plants of the World Online
 Biodiversityadvisor

Kategorie:Medisinale plante
Kategorie:Flora van Angola
Kategorie:Flora van Botswana
Kategorie:Flora van die Demokratiese Republiek die Kongo
Kategorie:Flora van Eswatini
Kategorie:Flora van Lesotho
Kategorie:Flora van Malawi
Kategorie:Flora van Mosambiek
Kategorie:Flora van Namibië
Kategorie:Flora van Rwanda
Kategorie:Flora van Suid-Afrika
Kategorie:Flora van Tanzanië
Kategorie:Flora van Uganda
Kategorie:Flora van Zambië
Kategorie:Flora van Zimbabwe